— Чаму, напрыклад, у тым жа Нацыянальным аэрапорце Мінск не развесіць банеры з рэпрадукцыямі знакамітых карцін з Нацыянальнага мастацкага музея, напрыклад, таго ж Івана Хруцкага ці Мая Данцыга? — прапанаваў кіраўнік музея. — Ці чаму б не назваць самалёты Нацыянальнай авіякампаніі “Белавія” імёнамі Янкі Купалы, Якуба Коласа, Максіма Багдановіча, а самому аэрапорту не надаць імя слыннага першадрукара Францыска Скарыны? Усе гэтыя і многія іншыя падобныя крокі зрабілі б Беларусь больш цікавай на турыстычнай карце Еўропы і ўсяго свету, а сталічныя музейныя ўстановы наведвала б кожны раз усё больш і больш замежных гасцей…